T̃arraña atet̃ ñerra'm t̃e' orameñ yechets ñeñt̃ yepaquëll yepen att̃o yocrrena arr patsro , c̈hocmach eñall ñeñt̃cha' e'mnatatuene' . Ñeñt̃o'marña yapa' atarr yemneñ ama't ama yerromuena' , yechetspa' o'ch a'po'poñeterrnay Yompor t̃ayot̃eñ ama't esempo huerra , ñeñt̃cha'ña pa'shtam perr yecamquëñ . Allochñapa' att̃och yocrrerra etserra correñets ñeñt̃ amach ahuañañat̃terro , ñeñt̃cha'ña a'huañaterre'ña ñeñt̃ att̃o ya'rromñat̃te't̃ . Ñato' o'ch netma'ntacha atet̃ ñerra'mrrat̃e' o'ch yechorra shetamuets ñeñt̃ e'ñe etserra emarr ñeñt̃cha' yena' enot̃ o'ch yepmata . Allochñapa' ñeñt̃cha' yena' enot̃ , ñeñt̃cha'ña a'natue'ña mellashañ ñeñt̃ yechorre't̃ ahuañot̃eñ . Allochñapa' att̃och eñall ñeñt̃cha' yechorratenaya .
